text: प्रदेश के परिवहन आयुक्त के. रविन्द्र नायक ने इस संबंध में सभी सम्भागीय परिवहन अधिकारियों (आर.टी.ओ.) को आदेश जारी कर दिये हैं। लखनऊ में परिवहन आयुक्त ने बताया कि ड्राइविंग लाइसेंस के लिए आवेदन करने वालों के पास वाहन अधिनियम के अन्तर्गत मान्य प्रपत्र न होने की स्थिति में भी आवेदकों द्वारा ड्राइविंग लाइसेंस के लिए प्रयास किया जाता है, जिससे फर्जी लाइसेंस जारी होने की सम्भावना बनी रहती है। इन्हीं कमियों को दूर करने के लिए आवेदक से अन्डरटेकिंग प्राप्त करने के पश्चात ही लाइसेंस जारी किये जाने की व्यवस्था की गयी है।